BIOGRAFIJA

Nemanja Isakov, rođen 19.11.1977. godine u Novom Sadu. Po struci Master industrijsko- ekonomskog menadžmenta. Osnovno obrazovanje je stekao u OŠ “Jovan Popović“ a zatim i srednje obrazovanje u Ekonomskoj školi “Svetozar Miletić“. Osnovne studije završio je na FAM-u u Novom Sadu gde je diplomirao na temu “Uticaj Sajamskih manifestacija na tražnju proizvoda“. Nakon osnovnih studija upisuje Master studije na Beogradskom Univerzitetu “Union“, na Fakultetu za poslovno industrijski menadžment, studijski program Industrijsko-ekomomski menadžment, gde odbranjuje master tezu na temu “Investicije u Srbiji sa osvrtom na investicione fondove“ i dobija zvanje Mastera u industrijsko- ekonomskom menadžmentu.

Od 2006 godine radi u JKP “Novosadskoj Toplani“. Trenutna pozicija u firmi mu je na mestu Rukovodioca Odseka za naplatu potraživanja u Sektoru za komercijalne poslove Novosadske Toplane.

Vršio je do sada dužnost člana i predsednika u više Upravih i Nadzornih odbora:

* JKP Novosadska Toplana od 2004 godine- član UO
* Zavod za Zdravstvenu zaštitu radnika od 2012 godine- predsednik Nadzornog odbora
* JKP “Čistoća Novi Sad“ od 2013- član UO
* Ustanova kulture “Pozorište mladih“ od 2016- član UO

Ranije članstvo u školskim odborima: OŠ “Đorđe Natošević“ i OŠ “Josip Slavenski“

Između ostalog 2017 godine izabran je za člana Saveta MZ “Boško Buha“.

Od stručnih usavršavanja i sertifikata poseduje sertifikat za internog proverivača za ISO standarde 19011 i OHSAS 18001. Završena obuka za Službenika za Javne nabavke u IPC Beograd.

Učešće na više seminara u zemlji iz oblasti obezbeđenja naplate potraživanja u komunalnim i sličnim uslugama, kao i prinudne naplate.

Govori tečno Engleski i služi se Nemačkim jezikom. Položen ECDL european driving licence za rad u Office paketima.

Oženjen, otac jednog deteta.